CONVOCATÒRIA PER A ADJUDICAR LA DIRECCIÓ I LA COORDINACIÓ DEL GRUP CORAL EN LA UNIVERSITAT D'ALACANT PER AL CURS 2015/2016 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3255)
  + [Valencià](/va/acuerdo/3255)






Selector de idioma

Leer

* [Español](/es/acuerdo/3255)
* [Valencià](/va/acuerdo/3255)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A ADJUDICAR LA DIRECCIÓ I LA COORDINACIÓ DEL GRUP CORAL EN LA UNIVERSITAT D'ALACANT PER AL CURS 2015/2016[Butlletí Oficial Universitat d'Alacant](/ca/Publicacion)
===================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A ADJUDICAR LA DIRECCIÓ I LA COORDINACIÓ DEL GRUP CORAL EN LA UNIVERSITAT D'ALACANT PER AL CURS 2015/2016

Data d'aprovació
:   08/06/2015

Data de publicació
:   08/06/2015

Òrgan competent
:   Vicerector de Cultura, Esports i Politítica Lingüística

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3255.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3255)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3255)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A ADJUDICAR LA DIRECCIÓ I LA COORDINACIÓ DEL GRUP CORAL EN LA UNIVERSITAT D'ALACANT PER AL CURS 2015/2016&url=https://www.boua.ua.es/va/acuerdo/3255)

**Títol:** CONVOCATÒRIA PER A ADJUDICAR LA DIRECCIÓ I LA COORDINACIÓ DEL GRUP CORAL EN LA UNIVERSITAT D'ALACANT PER AL CURS 2015/2016

**Secció:** CONVOCATÒRIES I CONCURSOS

**Òrgan:** Vicerector de Cultura, Esports i Politítica Lingüística

**Data d'aprovació:** dilluns, 8 de juny de 2015

CONVOCATÒRIA PER A ADJUDICAR LA DIRECCIÓ I LA COORDINACIÓ DEL GRUP CORAL EN LA UNIVERSITAT D'ALACANT PER AL CURS 2015/2016

El Vicerectorat de Cultura, Esports i Política Lingüística de la Universitat d'Alacant (d'ara endavant VCEPL) publica aquesta convocatòria per a adjudicar la direcció i la coordinació del Grup Coral en la Universitat d'Alacant per al curs 2015/2016 amb l'objectiu de fomentar la participació de la comunitat universitària en l'activitat coral, la formació musical dels membres d’aquesta i la difusió de la música coral dins i fora de la universitat.

Aquesta convocatòria es regeix per les bases següents:

1. Podran participar les professionals i els professionals que acrediten coneixements i experiència en la direcció i la coordinació de grups de cant coral i que complisquen les bases d'aquesta convocatòria. La titulació mínima requerida en tot cas per a la presentació d'ofertes en aquesta convocatòria ha de ser el Títol de Grau Mitjà d'Estudis Oficials de Música.

2. Els aspirants que vulguen participar en aquesta convocatòria han d'enviar un projecte de l'activitat de direcció que cal desenvolupar acompanyat del currículum vitae, segons el que preveuen aquestes bases.

Els interessats hauran d’emplenar el formulari disponible en l’adreça

<http://web.ua.es/va/vr-cultura/convocatories/coral/>

i rebran un correu electrònic de confirmació amb un número de referència. Posteriorment hauran d’adjuntar, dins del termini de la convocatòria, la documentació sol·licitada (currículum, projecte...) a l’adreça de correu electrònic

[p.gpmurzga@ms.dh](mailto:x.jvrfwyni@cd.ng)

amb la indicació del nom del responsable, el nom del projecte i el número de referència de la sol·licitud. El pes total dels documents adjunts no ha de superar els 5MB.

La data màxima per a la recepció de les sol·licituds és el 22 de juny de 2015.

3. Els projectes que siguen triats han de complir les condicions d'actuació següents:

a) començar els assajos a partir d’octubre de 2015;

b) tenir disponible 3 cicles d'audicions en Nadal, primavera i estiu en cadascun dels cursos en els quals té vigència aquesta convocatòria.

c) durant el curs 2015/2016 dur a terme el nombre de representacions que dispose el VCEPL, tant en el campus de la Universitat d'Alacant com en les seus universitàries o en aquelles poblacions amb les quals la Universitat d'Alacant té signats convenis de col·laboració i intercanvi culturals a través de la xarxa ALTAVEU;

d) cas que hi haja peticions perquè l'audició s'haja de representar fora dels itineraris establits pel VCEPL, aquest ha de ser informat prèviament i donar-hi el vistiplau.

4. El VCEPL, per la seua banda, assumirà les obligacions següents amb el grup coral de la Universitat d'Alacant:

a) farà la producció executiva de cada concert i facilitarà les representacions durant el període corresponent al curs acadèmic 2015/2016.

b) abonarà la quantitat de 4.500 € (IVA inclòs) en concepte d'ajuda a la direcció i coordinació de les activitats previstes, prèvia presentació de factura nominal -preferentment- o, en tot cas, col·laboració docent amb la corresponent retenció de l’IRPF;

c) posarà a la disposició del grup coral un mitjà de transport adequat per als desplaçaments en ruta;

d) s'encarregarà de la difusió i la promoció del projecte general i de les representacions que es facen.

Totes les quantitats dineràries compromeses es carregaran al capítol II del Servei de Cultura i queden subjectes a l'efectiva disponibilitat pressupostària i de despesa de l'òrgan competent per a la seua autorització.

5. El VCEPL estudiarà i valorarà les sol·licituds rebudes a través d'una Comissió composta de cinc membres: el vicerector de Cultura, Esports i Política Lingüística, el director del Secretariat de Promoció Cultural i Lingüística, el director del Servei de Llengües i Cultura i dos professionals de prestigi reconegut en la matèria designats lliurement pel rector de la Universitat d'Alacant entre el professorat de la Universitat d'Alacant.

La Comissió de Selecció basarà la valoració conjunta i la preselecció dels candidats en els mèrits al·legats i acreditats, tenint en compte els criteris general s següents:

1. Concurs de mèrits

1.1 Formació acadèmica (fins a 4,5 punts)

1.1.a Estudis musicals de grau superior màx. 1,75 punts

1.1.b Cursos complementaris màx. 1,75 punts

1.1.c Cursos de direcció coral: 0,10 per cada curs fins a un màxim de 0,5 punts

1.1.d Cursos de cant i tècnica vocal: 0,10 per cada curs fins a un màxim de 0,5 punts

1.2 Experiència professional (fins a 3,5 punts)

1.2.a. Direcció musical de formacions corals. Per cada any d'experiència com a titular en la direcció musical d'una formació coral 0,5 punts fins a un màxim de 2,5. (La direcció de més d'una formació en un mateix any computarà com a una de sola).

1.2.b. Concerts complets amb la direcció de formacions corals. Per cada concert complet dirigit 0,10 punts fins a un màxim de 0,5 punts.

1.3 Presentació d'un projecte per al desenvolupament artístic musical del Cor de la Universitat d'Alacant per a la valoració d’aquest per la Comissió , fins a 0,5 punts.

Es valorarà ací el projecte per al desenvolupament artístic i musical del cor en el qual es detallaran les idees sobre la metodologia i la forma de treball en els assajos, les intencions en qüestions de repertori i idees per a actuacions i totes les fórmules artístiques que el candidat propose per al creixement artístic i musical del cor de la Universitat d'Alacant.

Perquè puguen tenir-se en compte els mèrits hauran d'acreditar-se documentalment les dades necessàries requerides, com la certificació de l'òrgan competent sobre cursos, concerts, durada, etc. perquè possibiliten l'aplicació dels criteris. Els documents sol·licitats s'aportaran amb la presentació dels originals o bé mitjançant còpies autèntiques o compulsades. En el cas de titulacions obtingudes en l'estranger s'haurà d'estar en possessió de la credencial que n’acredite l’homologació.

6. Les tres millors candidatures preseleccionades per la Comissió i amb una major valoració hauran de passar una entrevista personal que tindrà una ponderació del 20% sobre el total de la puntuació màxima del concurs, és a dir, fins a un màxim de 2 punts.

7. En compliment de la Llei Orgànica 15/1999, de protecció de dades de caràcter personal i el seu reglament de desenvolupament aprovat per Reial Decret 1720/2007, de 21 de desembre, se us informa que les dades personals sol·licitades en aquest procés de selecció seran tractades únicament per personal del VCEPL, amb la finalitat exclusiva de trametre la sol·licitud de participació.

Carles Cortés Orts

Vicerector de Cultura, Esports i Política Lingüística

Alacant, 8 de juny de 2015





[Carretera Sant Vicent del Raspeig s/n  
03286 Sant Vicent del Raspeig - Alacant  
 Tel. 74 458 6890 - Fax 27 770 1483](https://www.google.es/maps/@78.166988,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12601&trk=tyah&trkInfo=tarId%0I6698959104261%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)